ประกาศกระทรวงการคลังเรื่องผลการกู้เงินโดยการออกตั๋วสัญญาใช้เงินเพื่อการบริหารหนี้ในปีงบประมาณพ.ศ. ๒๕๖๑ ครั้งที่ ๒[๑] เพื่อให้เป็นไปตามความในมาตรา๑๖ วรรคหนึ่ง แห่งพระราชบัญญัติการบริหารหนี้สาธารณะพ.ศ. ๒๕๔๘ และกฎกระทรวงกำหนดหลักเกณฑ์ วิธีการ และเงื่อนไขในการออก การซื้อขายการโอน และการใช้ตราสารหนี้เป็นหลักประกัน พ.ศ. ๒๕๕๐กระทรวงการคลังขอประกาศให้ทราบโดยทั่วกันว่ากระทรวงการคลังโดยความเห็นชอบของคณะรัฐมนตรีตามมติเมื่อวันที่ ๓ กรกฎาคม ๒๕๖๑ อาศัยอำนาจตามความในมาตรา ๗ มาตรา ๑๔มาตรา ๒๐ (๓) และมาตรา ๒๔ (๑) แห่งพระราชบัญญัติการบริหารหนี้สาธารณะ พ.ศ. ๒๕๔๘ และที่แก้ไขเพิ่มเติมได้ดำเนินการกู้เงินเพื่อนำมาปรับโครงสร้างหนี้ตั๋วเงินคลังโดยการออกตั๋วสัญญาใช้เงิน (PN) โดยมีสาระสำคัญและเงื่อนไขของการกู้เงินดังนี้๑. กระทรวงการคลังได้ดำเนินการกู้เงินระยะยาวโดยวิธีการออก PN ให้แก่ธนาคารออมสิน เพื่อนำมาใช้ในการปรับโครงสร้างหนี้ตั๋วเงินคลังที่ครบกำหนดในวันที่ ๘ สิงหาคม ๒๕๖๑ วันที่ ๑๕ สิงหาคม ๒๕๖๑ และวันที่ ๒๒ สิงหาคม ๒๕๖๑โดยมีรายละเอียดดังนี้๑.๑ วงเงินที่ ๑ จำนวน ๙,๒๗๓,๐๐๐,๐๐๐ บาท(เก้าพันสองร้อยเจ็ดสิบสามล้านบาทถ้วน) เบิกเงินกู้ทั้งจำนวนในวันที่๘ สิงหาคม ๒๕๖๑ อายุเงินกู้ ๒ ปี๑.๒วงเงินที่ ๒ จำนวน ๘,๓๒๐,๐๐๐,๐๐๐ บาท (แปดพันสามร้อยยี่สิบล้านบาทถ้วน) เบิกเงินกู้ทั้งจำนวนในวันที่ ๑๕สิงหาคม ๒๕๖๑ อายุเงินกู้ ๑.๙๘ ปี๑.๓ วงเงินที่ ๓ จำนวน ๒๐,๐๐๐,๐๐๐,๐๐๐ บาท (สองหมื่นล้านบาทถ้วน)เบิกเงินกู้ทั้งจำนวนในวันที่ ๒๒ สิงหาคม ๒๕๖๑ อายุเงินกู้ ๑.๙๖ปี๒.วันครบกำหนดตรงกับ วันที่ ๘ สิงหาคม ๒๕๖๓๓.อัตราดอกเบี้ย๓.๑อัตราดอกเบี้ยตามข้อ ๑.๑ เท่ากับ อัตราดอกเบี้ยอ้างอิงลบส่วนต่างร้อยละ ๐.๑๖๓๐๐ (ศูนย์จุดหนึ่งหกสาม)ต่อปี๓.๒อัตราดอกเบี้ยตามข้อ ๑.๒ เท่ากับ อัตราดอกเบี้ยอ้างอิงลบส่วนต่างร้อยละ ๐.๑๖๖๐๐ (ศูนย์จุดหนึ่งหกหก)ต่อปี๓.๓อัตราดอกเบี้ยตามข้อ ๑.๓ เท่ากับ อัตราดอกเบี้ยอ้างอิงลบส่วนต่างร้อยละ ๐.๑๗๑๑๐ (ศูนย์จุดหนึ่งเจ็ดหนึ่งหนึ่ง)ต่อปี๓.๔ อัตราดอกเบี้ยอ้างอิง หมายความว่าอัตราดอกเบี้ยอ้างอิงระยะสั้นตลาดกรุงเทพ (BIBOR) ระยะ ๖ (หก) เดือน ตามประกาศธนาคารแห่งประเทศไทย๔.การปรับอัตราดอกเบี้ยทุกงวด ๖ เดือนหากอัตราดอกเบี้ย BIBOR 6M มีการเปลี่ยนแปลงโดยอัตราดอกเบี้ยงวดแรกจะใช้อัตราดอกเบี้ย BIBOR ๖M ณ วันเบิกเงินกู้ สำหรับการใช้อัตราดอกเบี้ยในงวดต่อ ๆ ไปจะใช้อัตราดอกเบี้ย BIBOR ๖M ณ วันครบกำหนดชำระดอกเบี้ยเพื่อใช้คำนวณดอกเบี้ยในช่วงระยะเวลา ๖ เดือนถัดไป การคำนวณดอกเบี้ยใช้หลักเกณฑ์หนึ่งปีมี๓๖๕ วัน แล้วนับตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง ชำระดอกเบี้ยงวดแรกในวันที่๘ กุมภาพันธ์ ๒๕๖๒ และชำระดอกเบี้ยงวดสุดท้าย ในวันที่ ๘ สิงหาคม ๒๕๖๓๕. การชำระดอกเบี้ย ตลอดเวลาที่สัญญายังมีอายุอยู่ให้แบ่งชำระดอกเบี้ยปีละสองงวด คือ วันที่ ๘ กุมภาพันธ์ และ ๘ สิงหาคมของทุกปี สำหรับดอกเบี้ยงวดสุดท้ายจะชำระพร้อมต้นเงินกู้ตามตั๋วสัญญาใช้เงินในวันที่ไถ่ถอนหากวันครบกำหนดชำระดอกเบี้ยตรงกับวันหยุดธนาคารแห่งประเทศไทยก็ให้เลื่อนไปชำระในวันทำการถัดไปโดยไม่นับวันหยุดธนาคารแห่งประเทศไทยดังกล่าวเข้ารวมเพื่อคำนวณดอกเบี้ยที่ถึงกำหนดชำระยกเว้นการชำระหนี้งวดสุดท้ายให้คำนวณดอกเบี้ยจนถึงวันก่อนวันชำระหนี้๖.การชำระคืนต้นเงินกู้ กระทรวงการคลังสามารถชำระคืนต้นเงินกู้ก่อนครบกำหนดได้ทั้งจำนวนหรือบางส่วนก็ได้ทั้งนี้กระทรวงการคลังจะแจ้งให้สถาบันการเงินทราบล่วงหน้าไม่น้อยกว่า ๒ วันทำการโดยกระทรวงการคลังจะชำระดอกเบี้ยคงค้างของต้นเงินกู้ที่ค้างชำระพร้อมกับการชำระคืนต้นเงินกู้ก่อนกำหนดนั้น ทั้งนี้ ดอกเบี้ยคงค้างให้คำนวณนับตั้งแต่วันที่กระทรวงการคลังชำระคืนดอกเบี้ยครั้งล่าสุดจนถึงวันก่อนวันที่กระทรวงการคลังชำระคืนต้นเงินกู้ก่อนกำหนดโดยหากวันครบกำหนดชำระคืนต้นเงินกู้ตรงกับวันหยุดตามประกาศธนาคารแห่งประเทศไทยให้เลื่อนไปชำระคืนในวันทำการถัดไป๗.ไม่มีค่าธรรมเนียมและค่าใช้จ่ายใด ๆประกาศณ วันที่ ๖ สิงหาคม พ.ศ. ๒๕๖๑จักรกฤศฏิ์พาราพันธกุลรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังชญานิศ/จัดทำ๑๑ เมษายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๔๗ ง/หน้า ๑/๔ ตุลาคม ๒๕๖๑